text: Inici > Vídeo: així funciona el sistema intel·ligent de detecció d'avaries de portes dels trens
  divendres, 16 agost, 2019 - 10:00
  Com ja vam avançar mesos enrere [1], un tren de prova circula per la línia 3 de metro equipat amb un sistema innovador de control de l'obertura de portes per reduir-ne les fallades, com una de les aplicacions pràctiques del programa europeu de foment de la recerca i la innovació Horitzó 2020. El projecte, anomenat VA-RCM, l'impulsa un consorci internacional del qual forma part TMB i compta amb finançament europeu.
  En un vídeo explicatiu (en anglès) [2], enregistrat principalment a les instal·lacions de Metro de Barcelona, es destaca la importància de la fiabilitat de les portes dels trens com a element clau per elevar la disponibilitat i la qualitat del servei. I es descriu com el consorci VA-RCM ha creat un sistema que fa servir tècniques avançades d'anàlisi de la vibració mitjançant algoritmes per fer una avaluació precisa de l'estat de funcionament de les portes del tren i comunicar qualsevol anomalia del subsistema molt abans que es produeixi l'avaria.
  divendres, 16 agost, 2019 - 12:56
  Source URL: https://noticies.tmb.cat/innovacio/video-aixi-funciona-sistema-intelligent-de-deteccio-davaries-de-portes-trens
  [1] https://noticies.tmb.cat/innovacio/tren-de-linia-3-experimentara-amb-deteccio-anticipada-davaries-de-portes